શરદી ઉત્પન્ન કરવાવાળી એલર્જેન્સની ઓળખઃ શરદી થવાનાં કારણો જાણવા માટે ચિકિત્સક દ્વારા ઘણાં બધાં પરીક્ષણો કરવામાં આવે છે, તેમ છતાં વ્યક્તિ સ્વયં કેટલાંક કારણોને પોતે જ જાણી શકે છે કે કયાં કારણોથી શરદીથી તે પીડિત છે. દાખલા તરીકે જો બિલાડીને ખોળામાં બેસાડવાથી છીંકો આવવા માંડે અને નાકમાંથી પાણી પડવા લાગે તો તે એલર્જિક લક્ષણ છે. તે વ્યક્તિને પાલતુ જાનવરના વાળથી એલર્જી છે. ભીનાશવાળી જગ્યામાં સાફસફાઈ કરવાથી છીંક આવવા લાગે છે તો તે વ્યક્તિને ફૂગથી એલર્જી છે. આમ છતાં ઘણી વાર જ્યાં સુધી ત્વચા પરીક્ષણ ન કરવામાં આવે ત્યાં સુધી એલર્જીને ઓળખી શકાતી નથી.